laion/Wikipedia-Exotic huggingface dataset:
Aivar Kauge

Aivar Kauge (sündinud 29. novembril 1955) on eesti matemaatikaõpetaja. Ta lõpetas 1974. aastal Tallinna 2. Keskkooli ja 1979. aastal Tartu Riikliku Ülikooli matemaatikateaduskonna[viide?]. Kauge on olnud matemaatikaõpetaja Pelgulinna Gümnaasiumis, Tallinna Tehnikagümnaasiumis, Saku Gümnaasiumis ja Gustav Adolfi Gümnaasiumis, õppealajuhataja ja matemaatikaõpetaja Tallinna Kristiine Gümnaasiumis. Alates 2020. aastast on ta matemaatikaõpetaja August Kitzbergi nimelises Gümnaasiumis. Ta on koostanud matemaatika õppematerjale ning tegeleb male ja kirimalega Lichessis[viide?]. Tema õpilaste seas on Mikael Raihhelgauz. 2001 Gerhard Rägo nimeline mälestusmedal "Reaalkooli vilistlaste otsing". Vaadatud 09.10.2020. "Õpetajate Leht 16 september 1994 — DIGAR Eesti artiklid". dea.digar.ee. Vaadatud 9. septembril 2024. "Spordileht 6 jaanuar 1984 — DIGAR Eesti artiklid". dea.digar.ee. Vaadatud 9. septembril 2024. "Õpetajate Leht 19 november 1999 — DIGAR Eesti artiklid". dea.digar.ee. Vaadatud 9. septembril 2024. "Saku Sõnumid 21 mai 2004 — DIGAR Eesti artiklid". dea.digar.ee. Vaadatud 9. septembril 2024. "Olümpiaadid - Tallinna Haridusamet". olymp-vana.haridus.ee. Vaadatud 9. septembril 2024. "Tallinna Kristiine Gümnaasium". kristiine.edu.ee. Vaadatud 9. septembril 2024. "Õpetajad e-aadressid". Vaadatud 09.10.2020. "Aivar Kauge". Vaadatud 09.10.2020. "Saku Sõnumid 7 aprill 2006 — DIGAR Eesti artiklid". dea.digar.ee. Vaadatud 9. septembril 2024. "Aivar Kauge 60". Vaadatud 09.10.2020. Tallinna Kristiine Gümnaaiumi õpilase Twitteri kasutaja Aivar Kauge Ütlused Aivar Kauge õpetus youtube-s https://www.youtube.com/watch?v=tS8IUZEO0RM&ab_channel=IngridMaadvere https://dea.digar.ee/?a=d&d=opetajateleht19900113.1.3&srpos=30&e=-------et-25--26-byDA%2cbyAU%2cbyTI-txt-txIN%7ctxTI%7ctxAU%7ctxTA-%22aivar+kauge%22------------
Välkmale

Välkmale (saksa keeles Blitzschach) on võistlusmale liike, kus igale mängijale antakse partii mängimiseks alla 10 minuti. Välkmalevõistlusi hakati korraldama 20. sajandi alguses Inglismaal. Esimene välkmaleturniir, mida FIDE tunnistas maailmameistrivõistlusteks, toimus oktoobris 2006 Iisraelis Rishon LeZionis. Võitis Aleksandr Grištšuk Pjotr Svidleri ees. Alates 2012. aastast hakati pidama FIDE egiidi all ametlikke välkmale MM-e. 2006 – Aleksandr Grištšuk 2007 – Vassõl Ivantšuk 2008 – Leinier Domínguez 2009 – Magnus Carlsen 2010 – Levon Aronjan 2012 – Aleksandr Grištšuk 2013 – Lê Quang Liêm 2014 – Magnus Carlsen 2015 – Aleksandr Grištšuk 2016 – Sergei Karjakin 2017 – Magnus Carlsen 2018 – Magnus Carlsen 2019 – Magnus Carlsen 2012 – Valentina Gunina 2013 – ei korraldatud 2014 – Anna Muzõtšuk 2015 – ei korraldatud 2016 – Anna Muzõtšuk 2017 – Nana Dzagnidze 2018 – Jekaterina Lagno 2019 – Jekaterina Lagno Kiirmale Euroopa meistrivõistlused kiir- ja välkmales Välkmale. maleliit.ee
Lê Quang Liêm

Lê Quang Liêm (sündinud 13. märtsil 1991 Hồ Chí Minhis) on vietnami maletaja, rahvusvaheline suurmeister (2006). Lê Quang Liêm tuli 2005. aastal Belfortis noorte maailmameistriks U14-vanuseastmes. Suurmeistriks sai ta 15-aastaselt 2006. Eelnevalt, kuid samuti 2006. aastal, oli Lê FIDE-lt saanud rahvusvahelise meistri nimetuse. Ta on kahekordne Vietnami malemeister (2007, 2010) ja kahel korral võitnud Moskvas peetud Aeroflot Openi A-turniiri (2010, 2011). Lê tuli 2013. aastal Filipiinidel peetud Aasia meistrivõistlustel neljandaks. Ta mängis 2017. aastal Thbilisis maailma karikavõistlustel (128 osavõtjat), kus kaotas teises ringis ja langes edasisest konkurentsist välja. Juunis 2019 võitis ta Hebeis Xingtais toimunud Aasia meistrivõistlused. Lê on mänginud Vietnami võistkonna koosseisus seitsmel maleolümpial (2006–2018).  Lê Quang Liêm – pildid, videod ja helifailid Wikimedia Commonsis Lê Quang Liêm FIDE andmebaasis
Stateer

Stateer (vanakreeka στατήρ stater 'raskus', 'midagi, mis kaalub') oli münt, mis oli käibel Vana-Kreeka mitmes piirkonnas. Sõna kasutatakse ka müntide kohta, mida kreeka stateeri imiteerides vermiti mujal vanaaja Euroopas (keltide aladel Gallias, samuti Kesk-Euroopas tänase Tšehhi ja Poola aladel, hiljem Briti saartel, samuti on stateere vermitud Makedoonia Aleksandri vallutuste järel kunagise Gandhara kuningriigi aladel Põhja-Indias).
Verwaltungsgemeinschaft Leinetal

Leinetal on Verwaltungsgemeinschaft ('vallaliit') Saksamaal Tüüringi liidumaal Eichsfeldi kreisis. Vallaliidu keskus on Bodenrode-Westhausen. Verwaltungsgemeinschaft Leinetal koosneb järgmistest valdadest: Bodenrode-Westhausen Geisleden Glasehausen Heuthen Hohes Kreuz Reinholterode Steinbach Wingerode
Verwaltungsgemeinschaft Lindenberg/Eichsfeld

Lindenberg/Eichsfeld on Verwaltungsgemeinschaft ("vallaliit") Eichsfeldi kreisis Tüüringis Saksamaal. Vallaliidu keskus on Teistungen. Verwaltungsgemeinschaft Lindenberg/Eichsfeld koosneb järgmistest valdadest: Berlingerode Brehme Ecklingerode Ferna Tastungen Teistungen Wehnde
Verwaltungsgemeinschaft Uder

Uder on Verwaltungsgemeinschaft ("vallaliit") Eichsfeldi kreisis Tüüringis Saksamaal. Vallaliidu keskus on Uder. Verwaltungsgemeinschaft Uder koosneb järgmistest valdadest: Asbach-Sickenberg Birkenfelde Dietzenrode-Vatterode Eichstruth Lenterode Lutter Mackenrode Röhrig Schönhagen Steinheuterode Thalwenden Uder Wüstheuterode
Verwaltungsgemeinschaft Westerwald-Obereichsfeld

Westerwald-Obereichsfeld on Verwaltungsgemeinschaft ("vallaliit") Eichsfeldi kreisis Tüüringis Saksamaal. Vallaliidu keskus on Küllstedt. Verwaltungsgemeinschaft Westerwald-Obereichsfeld koosneb järgmistest valdadest: Büttstedt Effelder Großbartloff Küllstedt Wachstedt
Breitenworbis

Breitenworbis on vald Saksamaal Tüüringi liidumaal Eichsfeldi kreisis. Register of German municipalities (2022), vaadatud 7.10.2023.
Buhla

Buhla on vald Saksamaal Tüüringi liidumaal Eichsfeldi kreisis. Register of German municipalities (2022), vaadatud 7.10.2023.
Rahvasterännuaja kunst

Rahvasterännuaja kunst on umbes aastail 300–900 Suure rahvasterände perioodil Euroopas loodud kunst. See hõlmab germaani hõimude kunsti Mandri-Euroopas ja anglosaksi ning keldi kunstitraditsioonide sulandumist Briti saartel perioodi algupoolel. Iseloomulik kõigis neis piirkondades on loomastiil esemete pinnadekooris ja mitmesuguste panustehnikate kasutamine (nn polükroomne stiil) metallitöös. Pärast kristluse vastuvõtmist arenes rahvasterännuaja kunst varakeskaja jooksul erinevateks piirkondlikeks kunstistiilideks, mis vahel koondatakse ühisnimetaja "eelromaani kunst" alla. Seejärel kujunes välja romaanika, esimene kogu Euroopat hõlmav kunstistiil. Germaani hõimud asustasid varakeskajal uusi maid ja olid põhiliselt põllupidajad. Nende kunstis oli ühisjooneks monumentaalskulptuuri ja sajandeid püsivast materjalist arhitektuuri täielik puudumine, enamiku nende kunstipärandist moodustas vallasvara ja isiklikud esemed, nagu relvad, hobuseriistad, tööriistad ja ehted ning rõivakinnitused. Varakeskajast säilinud kunstiteosed on peaaegu kõik kaasaskantavad isiklikud ehte- või tarbeasjad, mis on leitud hauapanustena ajast enne kristluse vastuvõtmist, kui väljapaistvaid isikuid oli tavaks matta koos hulga isiklike esemetega. Arvata võib, et valdav enamik orgaanilistest materjalidest kunstiobjektidest on tänaseks hävinud. Rahvasterännuaeg Viikingite kunst Iiri-anglosaksi kunst Läänegootide kunst ja arhitektuur
Gernrode (Eichsfeld)

Gernrode on vald Saksamaal Tüüringi liidumaal Eichsfeldi kreisis. Selle põllumajanduslik maa on üks kõige tootlikumaid kreisis ja seetõttu ei ole seal metsamaad. Gernrode asub Ülem-Eichsfeldis Harzi lõunajalamil. See asub Wipperi jõe mõlemal kaldal Düni ja Ohmi mägede vahel Eichsfelder Kesseli keskkohas. Heinrich Ernemann (1850-1928), tööstur. Rolf Berend (sündinud 1943), poliitik. Register of German municipalities (2022), vaadatud 7.10.2023.
Haynrode

Haynrode on vald Saksamaal Tüüringi liidumaal Eichsfeldi kreisis. Register of German municipalities (2022), vaadatud 7.10.2023.
Andrea Gyarmati

Andrea Gyarmati (sündinud 15. aprillil 1954, Budapestis) on endine Ungari ujuja. Ta võistles 1968. ja 1972. aasta suveolümpiamängudel kokku kaheksal võistlusel ja võitis 1972. aastal kaks individuaalset medalit; hõbemedali 100 m seliliujumises ja pronksmedali 100 m liblikujumises. 100 m liblikujumises püstitas ta poolfinaalis maailmarekordi (1.03,80). Samuti võitis ta 1970. aasta Euroopa meistrivõistlustelt neli medalit; kuldmedalid 200 m seliliujumises ja 100 m liblikujumises ning hõbemedalid 100 m seliliujumises ja 4x100 m kombineeritud teateujumises. Nende saavutuste eest nimetati ta aastatel 1970–1972 aasta Ungari aasta sportlaseks. Tema ema ja treener Éva Székely oli 1952. aasta olümpiavõitja 200 m rinnuliujumises ja isa Dezső Gyarmati oli 1952. aasta veepalli olümpiavõitja. Gyarmati abiellus ja lahutas hiljem kanuu olümpiavõitja Mihály Heszist. 1995. aastal paigutati ta mõlema vanema järel rahvusvahelisse ujumise kuulsuste halli (International Swimming Hall of Fame). Andrea Gyarmati veebisaidil Olympedia (inglise)
Panustehnika

Panustehnika on dekoratiivkunstis kasutatav kaunistusviis, mille puhul erinevatest, sageli kontrastse tekstuuri või värviga materjalidest dekoor paigustatakse (panustatakse) alusmaterjali süvendisse. Panustehnikad on näiteks bidri, inkrustatsioon, intarsia, marketrii, mosaiik, niello, taušeerimine, cloisonné, oterdis, pietra dura jt. Puust panustehnikas ornament kirstul Kreeka kloostris. Kuld- ja hõbepanusega Vana-Hiina pronksnõu Sõdivate riikide ajastust (403–221 BC) Egiptuse luunaast värvilisest vahast panustehnikas puto kujutisega, 4. sajand Parchin kara (pietra dura) Taj Mahali ehituskivil. Nuubia puukarp elevandiluupanusega, Toronto Royal Ontario Museum Istanbulis või Põhja-Aafrikas valmistatud marketriilaegas kilpkonnakilbist, luust ja elevandiluust kaunistusega, 17.-18. sajand. André-Charles Boulle'i kujundatud sekretärkapp, Getty Museum J. Paul Getty Museum: André-Charles Boulle, 1710, boulle'i-tehnikas seinakell Bidrinõu kaanega, u 1850, Victoria ja Alberti muuseum. Panustehnikas krüsanteemid ja liblikas Jaapani puukarbi kaanel elevandiluust, kilpkonnakilbist ja pärlmutrist, 19. sajand Klaas- ja granaatkaunistusega kuldpistoda oletatavasti Musta mere piirkonnast, leitud Lõuna-Koreast Silla kuningriigi hauakambrist. Kunstileksikon. Tallinn, 2001
Kirchworbis

Kirchworbis on vald Saksamaal Tüüringi liidumaal Eichsfeldi kreisis. Kirchworbis asub Ohmi mägede tipust Langenbergist lõunas. Register of German municipalities (2022), vaadatud 7.10.2023.
Kargassok

Kargassok on küla Venemaal Tomski oblastis, Kargassoki rajooni halduskeskus. Kargassok asub Obi jõe vasakul kaldal, Tomskist maanteed mööda 460 km kaugusel. Kargassokki on esimest korda mainitud 1640. aastal. Kargassok tähendab sölkupi keeles 'karuneem'. Aastatel 1937–1992 oli Kargassok alev. Pangahoone Jõesadama hoone Bussijaam Puumaja Obi jõe kallas Kargassokis Область моего сердца: Каргасокский район Каргасокский район
Kimanti keel

Kimanti keel on Etioopia edelaosas Amhara osariigis kõneldav keel. Kimanti keel on ohustatud, sest valdav enamus kimantidest on läinud üle amhara keelele. Kimanti keelt oskavad üldiselt veel vaid vanad inimesed. https://www.ethnologue.com/18/language/ahg/ http://www.endangeredlanguages.com/lang/3793
Kowalewo Pomorskie

Kowalewo Pomorskie (saksa keeles Schönsee) on linn Poolas Kujawy-Pomorze vojevoodkonnas Golub-Dobrzyńi maakonnas, Kowalewo Pomorskie valla halduskeskus. Kowalewo Pomorskie asub Toruńi kesklinnast umbes 27 km kirdes. Asulat on esmamainitud 1222. aastal, linnaõigused sai 1275. aastal. 1466. aastast oli asula Poola Kuningriigi piires. Esimese Poola jagamise tulemusel läks linn 1772. aastal Preisi kuningriigi võimu alla. 1833. aastal kaotas Kowalewo Pomorskie linnaõigused. Tagasi Poola koosseisu läks linn 1920. aastal. 1929. aastal sai Kowalewo Pomorskie linnaõigused tagasi. https://bdl.stat.gov.pl/api/v1/data/localities/by-unit/040410705044-0983540?var-id=1639616&format=jsonapi, vaadatud 3.10.2022. Kowalewo Pomorskie Encyklopedia PWN
Balkaniseerumine

Balkaniseerumine on halvustav geopoliitiline termin mingi piirkonna või riigi killustatuse või väiksemateks piirkondadeks või osariikideks jaotamise kohta, mis on sageli üksteise suhtes vaenulikud või koostööd välistavad. Ebastabiilne protsess on tihti välispoliitika tulemus, mis tekitab geopoliitilise killustatuse. Nii juhtus termini otsese nimekaimu Balkani maadega, kus on läbi aegade võimu võtnud Rooma impeerium, Osmanite impeerium, Austria-Ungari impeerium ja hiljem Jugoslaavia liitriik. Kleinstaaterei
Brześć Kujawski

Brześć Kujawski on linn Poolas Kujawy-Pomorze vojevoodkonnas Włocławeki maakonnas, Brześć Kujawski valla halduskeskus. Brześć Kujawski asub Włocławekist umbes 12 km läänedelas. Brześć Kujawski sai linnaõigused 1226. aastal. Brześć Kujawski Encyklopedia PWN
Ekaterina Atalık

Ekaterina Atalık (sünninimi Jekaterina Polovnikova; vene keeles Екатерина Львовна Половникова; sündinud 14. novembril 1982 Kirovis) on vene päritolu Türgi maletaja, naiste suurmeister (2001). Atalık tuli 1997. aastal Tallinnas Venemaa maletajana Euroopa noortemeistriks neidude U16-vanuseastmes. Ta abiellus 2005. aastal malesuurmeister Suat Atalıkiga. Sai Türgi kodakondsuse. 2005. aastast esindab ta rahvusvahelistel malevõistlustel Türgit. Ta tuli 2005. aastal Vahemere maade meistrivõistlustel kolmandaks (esikoha sai Suat Atalık). Naiste arvestuses oli ta parim ja sai Vahemere maade naiste malemeistri tiitli. 2006. aastal Kuşadasıs tuli Atalık Euroopa naiste malemeistriks. Ta on kolmekordne Türgi naiste malemeister (2008, 2016, 2018). Atalık on mänginud naiste maailmameistrivõistlustel. Ta kvalifitseerus Euroopa meistrivõistlustelt 2004. aastal Elistas peetud MM-turniirile (64 osavõtjat, nokautsüsteem), kus ta sai turniiritabelis 28. asetuse. Ta võitis seal avaringis Nino Hurtsidzet, kuid teises ringis kaotas Katerõna Lagnole. 2015. aastal MM-turniiril Sotšis kaotas ta avaringis Olga Girjale ja 2017. aastal Teheranis kaotas avaringis Salome Meliale. 2018. aastal Hantõ-Mansiiskis võitis ta avaringis Deysi Corit, kuid kaotas teises ringis Marija Muzõtšukile. Atalık sai FIDE-lt 2001. aastal naiste suurmeistri ja 2007. aastal rahvusvahelise meistri nimetuse.  Ekaterina Atalık – pildid, videod ja helifailid Wikimedia Commonsis Ekaterina Atalık FIDE andmebaasis
Marta Bartel

Marta Bartel (sünninimi Marta Przeździecka; sündinud 20. mail 1988 Zambrówis) on poola maletaja, naiste suurmeister (2009). Bartel jagas jaanuaris 2016 Poola naiste malemeistrivõistlustel 1.–2. kohta. Järelmatšis Poola maletšempioni tiitlile kaotas ta Jolanta Zawadzkale. Sama aasta aprillis sai ta Kuşadasıs Euroopa naiste meistrivõistlustel 96 osaleja seas 16. koha. Ta on mänginud Poola naiskonna koosseisus kolmel naiste maleolümpial (2006, 2008, 2014) ja kahtedel naiste võistkondlikel maailmameistrivõistlustel (2007, 2015). Bartel sai FIDE-lt 2006. aastal naiste rahvusvahelise meistri ja 2009. aastal naiste suurmeistri nimetuse. 2013. aastal abiellus ta malesuurmeister Mateusz Barteliga. Marta Bartel (2013) Marta Bartel (2014) Marta and Mateusz Bartel (2014)  Marta Bartel – pildid, videod ja helifailid Wikimedia Commonsis Marta Bartel FIDE andmebaasis
Mateusz Bartel

Mateusz Bartel (sündinud 3. jaanuaril 1985 Varssavis) on poola maletaja, rahvusvaheline suurmeister (2005). Bartel tuli 2003. aastal Budvas Euroopa noortemeistriks U18-vanuseastmes. Suurmeistriks sai ta 20-aastaselt 2005. aastal. Neli aastat varem oli ta saanud FIDE-lt rahvusvahelise meistri nimetuse. Ta on neljakordne Poola malemeister (2006, 2010–2012). 2015. aastal võitis ta Jeruusalemmas Euroopa meistrivõistlustel pronksmedali. 2012. aastal võitis ta Moskvas peetud Aeroflot Openi A-turniiri ja 2017. aastal Biel Openi. Bartel on mänginud Poola võistkonna koosseisus viiel maleolümpial (2006–2014) ja võitnud 2017. aastal Hantõ-Mansiiskis võistkondlikel maailmameistrivõistlustel pronksmedali (mängis neljandal laual). Ta abiellus 2013. aastal naiste malesuurmeistri Marta Przeździeckaga. Mateusz Bartel (2010) Marta ja Mateusz Bartel (2014)  Mateusz Bartel – pildid, videod ja helifailid Wikimedia Commonsis Mateusz Bartel FIDE andmebaasis
Nowogród

Nowogród on linn Poolas Podlaasia vojevoodkonnas Łomża maakonnas, Nowogródi valla halduskeskus. Nowogród asub Narewi jõe vasakul kaldal, Łomżast umbes 13 km loodes. Nowogród sai linnaõigused 1427. aastal. 1870. aastal kaotas Nowogród linnaõigused, kuid sai need 1927. aastal tagasi. Nowogródis asub vabaõhumuuseum Skansen Kurpiowski. https://bdl.stat.gov.pl/api/v1/data/localities/by-unit/062013807044-0957459?var-id=1639616&format=jsonapi, vaadatud 5.10.2022. Nowogród Encyklopedia PWN Skansen Kurpiowski w Nowogrodzie atrakcjepodlasia.pl
Miyoko Watai

Miyoko Watai (jaapani keeles 渡井 美代子 Watai Miyoko; sündinud 8. jaanuaril 1945 Tōkyōs) on jaapani maletaja ja malekohtunik, naiste rahvusvaheline meister (1997), rahvusvaheline arbiiter (1983). Watai on erialalt farmatseut. Ta on tegutsenud malekohtunikuna. 2003. aastal sai ta Jaapani Maleföderatsiooni presidendi ajutiseks kohusetäitjaks. Ta on neljakordne Jaapani naiste malemeister (1974, 1977, 1978, 2001). Ta mängis Jaapani naiskonnas 12 naiste maleolümpial (1972–1986, 1996–2002). 1979. aastal pääses Watai Alicantes toimunud MM-i tsoonidevahelisele turniirile, kus ta jagas 18 osavõtja seas 17.–18. kohta. Meedia andmetel tutvus Watai male maailmameistri Robert Fischeriga 1973. aastal. Kui Fisher 2004. aasta juulis arreteeriti katsel annulleeritud Ameerika Ühendriikide passiga Jaapanist Filipiinidele lennata ja seejärel vangi pandi, pöördus Watai maailma üldsuse poole üleskutsega Fischer päästa. Fischeri vangisoleku ajal nad abiellusid. Märtsis 2005 deporteeriti Fischer Jaapanist Islandi. Pärast Fischeri surma (2008) esitas Watai pärimisnõude. Islandi munitsipaalkohus rahuldas nõude alles märtsis 2011.  Miyoko Watai – pildid, videod ja helifailid Wikimedia Commonsis Miyoko Watai FIDE andmebaasis
Ivana Maria Furtado

Ivana Maria Furtado (sündinud 16. märtsil 1999 Goas) on India maletaja, naiste rahvusvaheline meister (2012). Furtado on tulnud kahel korral noorte maailmameistriks neidude U8-vanuseastmes (2006, 2007). Juunis 2012 Taškendis võitis ta Aasia naisjuunioride meistrivõistlused (sellel turniiril täitis ta esimest korda naiste suurmeistri normi). 2017. aastal Shīrāzis tuli ta taas Aasia naisjuunioride meistriks.  Ivana Maria Furtado – pildid, videod ja helifailid Wikimedia Commonsis Ivana Maria Furtado FIDE andmebaasis
Klaus Ohlmann

Klaus Ohlmann (sündinud 29. juunil 1952) on elukutselt hambaarst ja üleilmselt tunnustatud Saksa purilendur. Ohlmann on paljude purilennurekordite omanik, kes on kokku püstitanud 36 FAI registreeritud maailmarekordit. 2003. aastal püstitas Ohlmann Argentinas senini kehtiva purilennu vaba liuglemise kauguse maailmarekodi 3008,8 km. Klaus Ohlmanni rekordid Klaus Ohlmanni koduleht
Karina Cyfka

Karina Cyfka (varem Karina Szczepkowska-Horowska; sünninimi Karina Szczepkowska; sündinud 28. oktoobril 1987 Rybnikis) on poola maletaja, naiste suurmeister (2010). Cyfka võitis 2003. aastal Chalkidikes noorte maailmameistrivõistlustel neidude U16-vanuseastmes hõbemedali. Poola naiste meistrivõistlustel on ta võitnud kolm medalit: hõbemedali (2015) ja kaks pronksmedalit (2011, 2013). 2017. aastal Riias võistles ta Euroopa naiste meistrivõistlustel, kus sai 24. koha. Ta on esinenud Poola naiskonna koosseisus neljal naiste maleolümpial (2012–2018; 2016. aastal Bakuus võitis hõbemedali). Euroopa naiste võistkondlikel meistrivõistlustel on Cyfka võitnud hõbemedali (2011) ja pronksmedali (2013). Ta on mänginud kolmedel naiste võistkondlikel maailmameistrivõistlustel (2007, 2009, 2015). Cyfka sai FIDE-lt 2006. aastal naiste rahvusvahelise meistri, 2010. aastal naiste suurmeistri ja 2016. aastal rahvusvahelise meistri nimetuse.  Karina Cyfka – pildid, videod ja helifailid Wikimedia Commonsis Karina Cyfka FIDE andmebaasis
Anna Kantane

Anna Kantane (sünninimi Anna Iwanow; sündinud 7. aprillil 1995 Wrocławis) on poola maletaja, naiste rahvusvaheline meister (2012). Kantane võitis 2012. aastal Poola noorte meistrivõistlustel neidude U18-vanuseastmes pronksmedali. 2017. aastal sai ta Euroopa naiste meistrivõistlustel 144 osavõtja seas 56. koha. Ta mängis 2013. aastal Poola naiskonna koosseisus Euroopa naiste võistkondlikel meistrivõistlustel. Kantane abiellus 2015. aastal Läti malesuurmeistri Toms Kantānsiga.  Anna Kantane – pildid, videod ja helifailid Wikimedia Commonsis Anna Kantane FIDE andmebaasis
Toms Kantāns

Toms Kantāns (sündinud 16. jaanuaril 1994 Riias) on läti maletaja, rahvusvaheline suurmeister (2017). Kantāns sai suurmeistriks 23-aastaselt 2017. aastal. Kolm aastat varem oli ta FIDE-lt saanud rahvusvahelise meistri nimetuse. Ta on võitnud Läti meistrivõistlustel kaks hõbe- (2015, 2017) ja kaks pronksmedalit (2010, 2014). Ta on mänginud kolmel maleolümpial Läti võistkonna koosseisus (2010, 2014, 2018). 2015. aastal abiellus Kantāns naiste rahvusvahelise meistri Anna Kantanega. Toms Kantāns FIDE andmebaasis
Viktorija Ni

Viktorija Ni (sündinud 30. detsembril 1991 Riias) on Lätist pärit Ameerika Ühendriikide maletaja, naiste rahvusvaheline meister (2010). Ni mängis kuni 2011. aastani Lätit esindades, alates 2011. aastast esindab ta rahvusvahelistel malevõistlustel aga Ameerika Ühendriike. Ta pääses mängima 2017. aastal Teheranis toimunud naiste maailmameistrivõistluste turniirile (64 osavõtjat), kus sai turniiritabelis 59. asetuse, kuid kaotas seal avaringis Valentina Guninale ja 32 parema hulka ei pääsenud. Ni on mänginud Läti naiskonna koosseisus kahel naiste maleolümpial (2008, 2010). USA naiste meistrivõistlustel saavutas ta 2012. ja 2015. aastal neljanda koha. Kiirmales on ta kahekordne Läti naiste meister (2004, 2005). 2008. aastal tuli ta Euroopa noortemeistriks kiirmales neidude U18-vanuseastmes. Ni on abielus malesuurmeister Yury Shulmaniga. Viktorija Ni FIDE andmebaasis
Yury Shulman

Yury Shulman (valgevene keeles Юрый Маркавіч Шульман Juryj Markavič Šulman; sündinud 29. aprilli 1975 Minskis) on Valgevenest pärit Ameerika Ühendriikide maletaja, rahvusvaheline suurmeister (1995). Shulman sai suurmeistriks 20-aastaselt 1995. aastal. Kaks aastat varem oli ta FIDE-lt saanud rahvusvahelise meistri nimetuse. 1994. aastal võitis ta Valgevene meistrivõistlused. 1995. aastal tuli Shulman Holonis Euroopa juunioride malemeistriks. 1999. aastal asus Shulman õppima Texase Ülikooli Dallases. Ta võitis 2008. aastal USA malemeistrivõistlused. 2010. ja 2011. aastal jagas ta USA meistrivõistlustel esikohta, kuid järelmatši kaotas mõlemal korral. Ta on abielus naiste rahvusvahelise malemeistri Viktorija Niga. Shulmani isa Mark Šulman on kabesuurmeister.  Yury Shulman – pildid, videod ja helifailid Wikimedia Commonsis Yury Shulman FIDE andmebaasis
Karolína Olšarová

Karolína Olšarová (sündinud 28. juunil 1993) on tšehhi maletaja, naiste suurmeister (2018). Olšarová on kahekordne Tšehhi naiste malemeister (2011, 2019). Ta on mänginud Tšehhi naiskonna koosseisus neljal naiste maleolümpial (2012–2018; 2018. aastal mängis esimesel laual). Ta sai FIDE-lt 2010. aastal naiste rahvusvahelise meistri ja 2018. aastal naiste suurmeistri nimetuse. Tema õde on naiste malesuurmeister Tereza Rodshtein. Karolína Olšarová FIDE andmebaasis
Tereza Rodshtein

Tereza Rodshtein (sünninimi Tereza Olšarová; sündinud 16. mail 1991) on tšehhi maletaja, naiste suurmeister (2015). Rodshtein on kahekordne Tšehhi naiste malemeister (2012, 2015). Ta on mänginud Tšehhi naiskonna koosseisus neljal naiste maleolümpial (2010–2016). Ta sai FIDE-lt 2010. aastal naiste rahvusvahelise meistri ja 2015. aastal naiste suurmeistri nimetuse. Ta on abielus malesuurmeister Maxim Rodshteiniga.  Tereza Rodshtein – pildid, videod ja helifailid Wikimedia Commonsis Tereza Rodshtein FIDE andmebaasis
Suat Atalık

Suat Atalık (sündinud 10. oktoobril 1964 İstanbulis) on türgi maletaja, rahvusvaheline suurmeister (1994). 1988. aastal sai Atalık FIDE-lt rahvusvahelise meistri nimetuse. 30-aastaselt sai ta esimeseks türgi rahvusest malesuumeistriks. Ta on kolmekordne Türgi malemeister (1987, 1988, 2007) ja kahekordne Vahemere maade malemeister (2005, 2006). Atalık mängis maleolümpiatel: Türgi (1984–1988, 1992, 1994, 1998, 2006) ja Bosnia ja Hertsegoviina (2002, 2004) võistkonna koosseisus. Ta abiellus 2005. aastal naiste malesuurmeistri Jekaterina Polovnikovaga.  Suat Atalık – pildid, videod ja helifailid Wikimedia Commonsis Suat Atalık FIDE andmebaasis